./data/phi0474/phi033/phi0474.phi033.perseus-lat2.xml
M. Tullius Cicero
quid, si essetis? Caesarine eam tradituri fuistis an contra Caesarem retenturi? vide quid licentiae, Caesar, nobis tua liberalitas det vel potius audaciae  si responderit Tubero, Africam, quo senatus eum sorsque miserat, tibi patrem suum traditurum fuisse, non dubitabo apud ipsum te cuius id eum facere interfuit gravissimis verbis eius consilium reprehendere  non enim, si tibi ea res grata fuisset, esset etiam approbata